
A budapesti szexmunkás férfiak

A kutatásunk a budapesti homoszexuális szexpiac kínálati oldalának a feltérképezését tűzte ki célul. A dolgozatunk ennek a  kutatásnak a felderítő szakaszának az eredményeit ismerteti. 
Mivel ilyen nézőponttal még nem készült szociológiai kutatás az általunk vizsgált környezetben, ezért különös gondot fordítottunk a jelenség mérhetőbb tulajdonságainak a vizsgálatára. Ezen túlmenően próbáltunk olyan sajátosságokat is megmutatni, melyekből hipotéziseket lehet majd felállítani a kutatás további részeiben. 
A dolgozatunkban eredményként mutatjuk be a kínálati oldal területi és demográfiai jellemzőit, valamint kísérletet tettünk a tipikus karrierutak és az egészségügyi kockázatokkal kapcsolatos nézőpontok felvázolására.



